पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस द्वारा किसानों पर की गई बर्बरता पूर्ण कार्रवाई के विरोध में रविवार शाम को किसानों ने भिवानी जींद मार्ग पर गांव धनाना में जाम लगा दिया। डीएसपी विरेंद्र सिंह ने शाम 5:30 बजे किसानों को समझा-बुझाकर जाम खुलवाया।
रविवार को भिवानी में सीएम मनोहर लाल खट्टर को आने की सूचना पर किसान तिगड़ाना मोड़ पर इकट्ठे हुए तथा वे बैरिकेड तोड़ कर शहर जाने लगे। इस पर पुलिस ने किसानों को जबरदस्ती गाड़ी में बैठा कर ले जाने लगे। इस जबरदस्ती कुछ महिला किसानों को चोट भी लगी। इस घटना की जानकारी के बाद के बाद शाम चार बजे जाटू खाप 84 के आने वाले 12 गांवों के किसानों ने गांव धनाना पहुंचकर भिवानी जींद मार्ग को जाम कर डेरा डाल दिया।
इस दौरान किसानों पर हुए लाठीचार्ज की कड़े शब्दों में निंदा भी की गई। मौके पर पहुंचे डीएसपी विरेंद्र सिंह व उनकी टीम के सामने किसानों ने लाठीचार्ज के आदेश देने वाले अधिकारी व पुलिस जवानों पर कार्रवाई करने की बात रखते हुए लगातार जाम जारी रखने की बात कही।
इस पर डीएसपी विरेंद्र सिंह ने उचित कार्रवाई का भरोसा देते हुए साढ़े पांच बजे जाम को खुलवा दिया गया। इस दौरान किसानों ने पुलिस अधिकारियों को यह भी चेताया है कि अगर 24 घंटे के अंदर दोषी पुलिस कर्मचारियों पर कार्रवाई नहीं हुई तो वे चार मई को गांव धनाना में जींद भिवानी रोड पर अनिश्चितकालीन डेरा डाल देंगे।
इस अवसर पर उनके साथ जाटू खाप-84 के प्रधान राजमल सूबेदार, रोहताश मिताथल, ममता धनाना, सतबीर घुसकानी, बीन सिंह नंबरदार पुर, राममेहर नंबरदार कुंगड़ उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn